作者：吴潜
词牌/韵律：贺新郎

paragraphs: 宝扇驱纤暑。
又凄凉、蒲觞菰忝，异乡重午。
巧索从来无人系，惟对榴花自语。
也何用、讴秦舞楚。
生愧孟尝搀一日，叹三千、客汗挥成雨。
如伯始，谩台傅。
循环浩劫无终古。
但坤牛、乾马抽换，是长生谱。
安得笺天天便许，归炼金翁木父。
问海运、争如穴处。
一笑流行还坎止，算陈陈、往事俱灰土。
南墅鹤，想思主。